open-index/open-wikipedia-markdown huggingface dataset:
כריסטוף הראשון, מרקיז באדן

**כריסטוף הראשון, מרקיז באדן** (בגרמנית: **Christoph I. von Baden**; 13 בנובמבר 1453 – 19 באפריל 1527) היה מרקיז באדן בין השנים 1475 ל-1515.

## ביוגרפיה
כריסטוף נולד ב-13 בנובמבר 1453 והיה בנם הבכור של קרל הראשון, מרקיז באדן-באדן וקתרינה מאוסטריה, אחותו של פרידריך השלישי, קיסר האימפריה הרומית הקדושה.

הוא החזיר לעצמו את השטחים שאבדו על ידי אביו לפפאלץ ולבעלי בריתה. כריסטוף תמרן לשמור על השטחים מאוחדים תחת בנו ויורשו פיליפ הראשון, אך מאמציו סוכלו על ידי לואי השנים עשר, מלך צרפת. בשנת 1479 הועבר מושבו של מרקיזות באדן מטירת הוהנבאדן לטירה החדשה (**) של באדן-באדן שנבנתה על ידו.

בשנת 1489 כריסטוף הפך לחבר בליגה השוואבית. זה היה חלק ממאמציו לדו קיום שליו עם שכניו (במיוחד עם וירטמברג והערים וייל ושטרסבורג). במסגרת ההגנה של ברית דרום מערב גרמניה זו, כריסטוף קידם את הפיתוח הפנימי של שלטונו.

חוק גידול היין של כריסטוף משנת 1495 היה צעד חשוב בשיפור איכות היין המיוצר בבאדן. אשתו אוטיליה הייתה ממשפחת יצרנית יין מפורסמת בקרייכגאו, הרוזנים מקצנלנבוגן.

עד 1503, כריסטוף איחד את כל אדמות באדן כאשר מרקיז באדן-זאוזנברג מת ללא יורשים. בשנת 1515, לפני מותו, חילק כריסטוף את המרקיזות בין בניו פיליפ, ברנהרד וארנסט. עם זאת, פיליפ שירש אותו מת ללא ילדים, וחלקו הועבר לאחיו ברנהרד וארנסט. לפיכך, ברנהרד ייסד את מה שנקרא "קו ברנרדין" של באדן-באדן וארנסט ייסד את "קו ארנסטין" של באדן-דורלאך.

## משפחתו
שמאל|ממוזער| פרט של ציור המציג את כריסטוף הראשון
כריסטוף התחתן ב-30 בינואר 1469  עם אוטיליה מקצנלנבוגן, נכדתו של פיליפ הראשון, רוזן קצנלנבוגן. נולדו להם הילדים הבאים:
* אוטיליה (6 ביוני 1470 – 1490), אם מנזר בפפורצהיים
# יאקוב (6 ביוני 1471 – 27 באפריל 1511), הארכיבישוף של טריר
# מריה (2 ביולי 1473 – 9 בינואר 1519); אם מנזר בליכטנטל
# ברנהרד השלישי, מרקיז באדן-באדן (7 באפריל 1474 – 29 ביוני 1536)
# קרל (21 ביוני 1476 – 7 באוקטובר 1510), קאנון בשטרסבורג ובטריר
# כריסטוף (21 ביולי 1477 – 29 במרץ 1508), קאנון בשטרסבורג ובטריר
# פיליפ (10 בדצמבר 1478 – 17 בספטמבר 1533); מרקיז באדן-שפונהיים
# רודולף (16 ביוני 1481 – 23 בספטמבר 1532), קאנון במיינץ, קלן, שטרסבורג ואאוגסבורג
# ארנסט, מרקיז באדן-דורלאך (7 באוקטובר 1482 – 6 בפברואר 1553)
# וולפגנג (10 במאי 1484 – 24 ביוני 1522)
# זיבילה (26 באפריל 1485 – 10 ביולי 1518), התחתנה עם פיליפ השלישי, רוזן הנאו-ליכטנברג
# רוזינה (5 במרץ 1487 – 29 באוקטובר 1554), התחתנה עם פרנץ וולפגנג, רוזן הוהנצולרן, ולאחריו התחתנה עם יוהאן פון אואו צו ואכנדורף
# יוהאן (נפטר ב-19 ביוני 1490)
# ביאטריקס (22 בינואר 1492 – 4 באפריל 1535), התחתנה עם יוהאן השני, רוזן פפאלץ-זימרן
# גאורג (1 ביולי 1493 – 16 בנובמבר 1493)

## אילן יוחסין

## קישורים חיצוניים

* 

## הערות שוליים

קטגוריה:ילידי 1453
קטגוריה:נפטרים ב-1527
Cmax (פרמקולוגיה)

**C<sub>max</sub>** הוא הריכוז המקסימלי (השיא) שהתרופה משיגה במדור או אזור-בדיקה מוגדר בגוף לאחר מתן התרופה ולפני מתן מנה שנייה. זוהי מדידה סטנדרטית בפרמקוקינטיקה .

## תיאור
Cmax הוא ההפך מ- Cmin, שהוא הריכוז המינימלי (השפל) שהתרופה משיגה לאחר מתן מנה. הפרמטר הפרמקוקינטי הקשור, **t<sub>max</sub>**, הוא הזמן בו נצפה ה-Cmax.

לאחר מתן תוך ורידי, Cmax ו-tmax תלויים מאוד בפרוטוקול הניסוי, מכיוון שהריכוזים תמיד יורדים לאחר סיום העירוי. אבל לאחר מתן פומי, Cmax ו-tmax תלויים בהיקף ספיגת התרופה, בקצב הספיגה ובפרופיל הדיספוזיציה של התרופה, וניתן להשתמש בהם כדי לאפיין תכונות של פורמולציות שונות אצל אותו הנבדק.

תופעות לוואי לטווח קצר של תרופה נוטות להופיע ב-Cmax או בסמוך לה, בעוד שההשפעה הרצויה של תרופה עם משך פעולה מתמשך מתרחשת בדרך כלל בריכוזים מעט מעל ה-Cmin.

ה-Cmax נמדד לעיתים קרובות במאמץ להראות ביו-אקוויוולנטיות (BE) בין מוצר גנרי למוצר מקורי. לפי ה-FDA, זמינות ביולוגית של התרופה (BA) ו-BE מסתמכות לעיתים קרובות על מדידות פרמקוקינטיות כגון AUC ו-Cmax המשקפות חשיפה מערכתית.

## ראו גם
* השטח מתחת לעקומה (פרמקולוגיה)

## הערות שוליים

קטגוריה:פרמקוקינטיקה
פטר בינקובסקי

**פטר בינקובסקי** (בסלובנית: **Peter Binkovski**; נולד ב-28 ביוני 1972) הוא כדורגלן עבר סלובני ששיחק בעמדת הקשר.

## קריירה
בינקובסקי התחיל את הקריירה שלו בקבוצת הכדורגל של מריבור. בשנת  הצטרף לקבוצה הבוגרת ששיחקה בליגה השלישית ביוגוסלביה. אחרי שנתיים, יוגוסלביה התפרקה ומריבור הצטרפה לליגת העל הסלובנית. באותה עונה, זכה עם הקבוצה בגביע.

בינואר  הצטרף לאוסטר מליגת העל השוודית. כעבור שנה חתם בברומל סנדאי ולאחר מכן חתם בפירסט וינה.

בקיץ  חתם במכבי יפו מהליגה הלאומית, במדיה רשם 4 הופעות ושוחרר כעבור מספר חודשים וחתם בקורוטן פריבלייה. גם במדיה שיחק כחודשיים וחזר לקדנציה שנייה במריבור עמה זכה בדאבל.

בהמשך הקריירה שיחק בפוהורני, רודאר פלייבליה, דומז'אלה, קורוטן פרייבליה וז'לייזניצ'אר מריבור.

בינקובסקי רשם במדי נבחרת סלובניה 17 הופעות וכבש שער אחד בתיקו 2-2 נגד .

## תארים
; מריבור
*ליגת העל הסלובנית: 
*גביע הסלובני: , , 

## קישורים חיצוניים

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:כדורגלני מריבור
קטגוריה:כדורגלני פירסט וינה
קטגוריה:כדורגלני מכבי יפו
קטגוריה:כדורגלני רודאר פלייבליה
קטגוריה:כדורגלני דומז'אלה
קטגוריה:כדורגלני נבחרת סלובניה
קטגוריה:כדורגלנים זרים בישראל
קטגוריה:ספורטאים זרים בשוודיה
קטגוריה:ספורטאים זרים ביפן
קטגוריה:ספורטאים סלובנים באוסטריה
קטגוריה:ספורטאים סלובנים בישראל
קטגוריה:סלובנים שנולדו ב-1972
ג'יימס אוטרי

**ג'יימס דייוויד אוטרי** (באנגלית: **James David Autry**; 27 בספטמבר 1954 – 14 במרץ 1984) היה רוצח מורשע במדינת טקסס, ארצות הברית שנידון למוות. בעת הוצאתו להורג, כשהמחטים מחוברים לוורידיו, התקבל צו עיכוב ביצוע מבית המשפט, עקב הקפאת עונש המוות בכל ארצות הברית. אך הקפאה זו הייתה זמנית בלבד, ועם חידוש העונש הוצא אוטרי להורג בזריקת רעל.

## רקע
אאוטרי, יליד אמרילו, היה אחד משישה ילדים של ג'יימס אאוטרי האב ושירלי סטוקה. הוריו התגרשו כשהיה ילד והוא טען שאביו נהג להכות אותו באופן קבוע. בגיל 13 נשלח למוסד לשיקום נוער בגייטסוויל בגין גניבה מחנות ובריחה מהבית. הוא קיבל את תעודת הבגרות שלו בזמן שהותו שם ושוחרר לאחר יום הולדתו ה-18 בספטמבר 1972. שלושה חודשים לאחר מכן, אאוטרי נכנס לתחנת משאיות בג'פרסון קאנטרי כשהוא שיכור ורובה בידו. עובד בתחנת המשאיות פרק אותו מנשקו והוא נעצר והורשע בתקיפה בכוונה לשדוד. אאוטרי החל לרצות עונש מאסר של שלוש שנים במרץ שלאחר מכן, אך שהה בכלא שישה חודשים בלבד. לאחר שחרורו, הוא מצא עבודה כעובד תחזוקה במועדון רֶקֶטבּוֹל (כדור מחבט) באמרילו. בדצמבר 1973 השתכר ופרץ למועדון כשהיה סגור, הוא נעצר בגין פריצה, הורשע ונידון לשמונה שנות מאסר, אך קיבל שחרור מוקדם בשל התנהגות טובה. במרץ 1980 עבר לפורט ארתור ומצא עבודה כעובד תחזוקה במפעל פרופאן.

## ביוגרפיה
בערב 20 באפריל 1980, אאוטרי נכנס לחנות הנוחות "סאק-אן-פאק" (Sak-N-Pak) בפורט ארתור  וניסה לגנוב מארז שישיית בירה. פקידת החנות, שירלי דרואה בת ה-43, התעמתה איתו ודרשה שישלם 2.70$ עבור הפריט. אאוטרי במקום זאת שלף אקדח 38 מ"מ וירה בה במצח. הוא עזב את החנות, אך חזר זמן קצר לאחר מכן על מנת להרוג שני לקוחות שמצאו את גופתה של דרואה, מחשש שיעידו נגדו. המשטרה מצאה את הקופאית ואת אחד הלקוחות מתים, והלקוח השני פצוע קשה. מלבד מארז שישיית הבירה, לא נלקח כסף או כל דבר אחר מהקופה או מארנקיהם של הקרבנות.. אאוטרי נעצר בתוך כמה שעות בקרוואן שבו התגורר עם חברו, לאחר שחברו ואחיו מסרו עדות למשטרה כי האקדח ששימש לרציחות נלקח ממנו בהשאלה. הוא הכחיש שהרג מישהו, אך כשדיבר עם אמו בטלפון בתחנה, נשמע אומר שהתכוון לשדוד את ה"סאק-אן-פאק", "הדברים יצאו משליטה", ושלא תדאג כי הוא יצליח לצאת מזה.

על אוטרי נגזר גזר דין מוות. ב-4 באוקטובר 1983, הוא נקשר לאלונקה בתא ההוצאה להורג, וכשמחטים כסק בזרועותיו,  הגיע צו עיכוב ביצוע. זאת לאחר שמעמדו החוקי של עונש המוות בארצות הברית המתין להסדרה. לבסוף, לאחר פסק הדין **[[גרג נגד ג'ורג'יה]]**  חזר עונש המוות במדינה. ב-14 במרץ 1984, הוצא להורג, מה שהייתה ההוצאה להורג השנייה בטקסס מאז החזרת עונש המוות במדינה. הוא סירב לומר מילים אחרונות, אך ביקש ארוחה אחרונה של המבורגר, צ'יפס וד"ר פפר. הוא טען שמוות בזריקת רעל "זה לא גברי", והעדיף להיתלות או שראשו ייערף. הוא גם אמר שהוא מעדיף הוצאה להורג על פני מאסר עולם. הוא עתר למועצת התיקונים של טקסס, בבקשה להקרין את הוצאתו להורג בטלוויזיה, בטענה שההוצאה להורג "אינה ממשית" לציבור אלא אם כן הם יצפו בה, אך בקשתו נדחתה. אוטרי נקבר בבית הקברות קפטן ג'ו בירד. סיפורו, משמש בין היתר להסביר את זכויותיהם של אסירים , כולל נידונים למוות. בפרט, נימוק לחובת חיטוי המזרק (או העירוי) עבור זריקה שממילא אמורה להרוג.

## ראו גם
* עונש מוות בארצות הברית

## הערות שוליים

קטגוריה:אמריקאים ילידי טקסס
קטגוריה:מורשעים ברצח בארצות הברית
קטגוריה:אישים שהוצאו להורג בארצות הברית
קטגוריה:רצח בטקסס
קטגוריה:אמריקאים שנולדו ב-1954
קטגוריה:אמריקאים שנפטרו ב-1984
חורחה קפרון

**חורחה אנטוניו קפרונה** (באנגלית: **Jorge Antonio Cafrune Herrera**; 8 באוגוסט 1937 – 1 בפברואר 1978) היה אחד מזמרי הפולקלור הארגנטינאי הפופולריים ביותר בתקופתו, כמו גם חוקר, אוצר ומפיץ בלתי נשכח של התרבות הילידית.

## ביוגרפיה
חורחה קפרון נולד *באסטנסיה* "לה מתילדה" של אל סונצ'ל, פריקו דל כרמן, חוחוי למשפחה ממוצא סורי-לבנוני. הוא השלים את לימודיו התיכוניים בסן סלבדור דה חוחוי, במהלכם לקח שיעורי גיטרה עם ניקולס לה מדריד.

ב-1957 הקליט את אלבומו הראשון עם להקת Las voces de Huayra שב-1960 שינתה את שמה ל-Los cantores del Alba, עם אריאל רמירס כמנהל. החל משנת 1962, קפרון החל להופיע בפסטיבל הפולקלור של קוסקין. ב-1966, באחד מביקוריו בכפרים קטנים יותר, הוא פגש זמר פולקלוריסט צעיר בשם חוזה לרלדה (José Larralde).

בשנת 1967 יצא במופע "De caballo por mi patria" במחווה לצ'אצ'ו פניאלוזה (Ángel Vicente Peñaloza). במהלך טיול הזה קפרון טייל ברחבי ארגנטינה כמו הרבה *[[גאוצ'ו]]ס*, והפיץ את האמנות והמסר שלו ברחבי המדינה.

ב-1977, לאחר מספר שנים ששהה בספרד, הוא חזר לארגנטינה שנשלטה באותה תקופה על ידי הדיקטטורה הצבאית של חורחה רפאל וידלה. הממשלה ראתה איום במוזיקה הבוטה של קפרון, במיוחד השיר השנוי במחלוקת פוליטית שלו *Zamba de mi esperanza*. על התעקשותו, אמר קפרון, "למרות שזה לא ברפרטואר המורשה, אם האנשים שלי יבקשו ממני, אני אשיר את זה". קפרון נהרג לאחר שנדרס באמצעות טנדר על ידי שני גברים בני תשע עשרה בזמן שרכב על סוס בכביש ראשי בשעה 1 בלילה, הוא נפטר תוך שתים עשרה שעות.
שמאל|ממוזער| ''Zamba de mi esperanza'', שיצא על ידי תקליטי CBS.

## דיסקוגרפיה

## אוספים

## פילמוגרפיה

## קישורים חיצוניים

* אתר רשמי
* עדויות המפלילות את וילנואבה
* 

## הערות שוליים

קטגוריה:זמרים ארגנטינאים
קטגוריה:ארגנטינאים שנולדו ב-1937
קטגוריה:ארגנטינאים שנפטרו ב-1978
דומינו (סרט)

ממוזער|Limor Nachmias, 2026
**דומינו** הוא סרט טלוויזיה ישראלי משנת 1997. הוא יצא כחלק מסדרת סרטי טלוויזיה בשם "סיפורים קצרים על אהבה".

הסרט זכה בפרס הסרט הקצר של השנה בפסטיבל הקולנוע בבריטניה, ובפרס הסרט הדוקומנטרי הטוב ביותר בפסטיבל אתונה לקולנוע. כמו כן השתתף וזכה בפרסים מיוחדים בפסטיבלים בניו יורק, סלובקיה ופלרמו.

## עלילה
אליענה, בחורה שנפרדה לאחרונה מהארוס שלה, הולכת לטיפול אצל פסיכולוגית אשר שולחת אותה בזמן כדי לתקן את הטעויות שלה.

## שחקנים ודמויות

## קישורים חיצוניים

קטגוריה:סרטים ישראליים משנת 1997
קטגוריה:סרטי טלוויזיה ישראליים
בית החלוצות (תל אביב)

250px|ממוזער|דיירות חדשות מגיעות לבית החלוצות
**בית החלוצות**, הידוע גם בשם בית ליגת נשים, הוא מבנה ברחוב המלך ג'ורג' בתל אביב שהוקם כבית חלוצות. המבנה והמתחם שבו הוא שוכן תוכנן בידי אלזה גדעוני והוקם בשנים 1935–1936.

## היסטוריה
גדעוני הוזמה להשתתף ואף זכתה בתחרות לתכנון "בית החלוצות" ברחוב המלך ג'ורג' בתל אביב, מוסד של ליגת נשים למען ישראל, שנועד לספק מגורים בעיר לנשים רווקות - עולות חדשות ופועלות, אותו תכננה עם שותפה אליעזר צייזלר. מתחם בית החלוצות הכיל חמישה מבנים מלבניים, שלושה מהם מחוברים ביניהם. בקומת הקרקע מוקמו אולם הרצאות, מחסנים, חדרי לימוד, ספרייה, חדר אוכל ומטבח. בקומה העליונה היו 25 חדרי מגורים, מכולם הייתה גישה למרפסת פתוחה מקורה בגגון, ההולמת את מזג האוויר המקומי.

האתר הוקם בשנים 1935–1936 ונחנך ב-30 באוגוסט 1936.

תוכניות הבניין פורסמו כחלק מפרסומי הביתן הארץ-ישראלי בתערוכה העולמית של פריז (1937).

לנשים שהתגוררו בבית החלוצות ניתנה בו הכשרה מקצועית. פרי עבודתן נמכר בשוק שנתי שנערך במקום.

בשנת 1947 נבנתה לבניין קומה נוספת, ודווח שעוברות בו כאלף עולות חדשות בשנה.

כיום משמש המבנה כמעון יום של נעמת.

## קישורים חיצוניים

* 
* בית החלוצות, באתר בתים מבפנים
* 
* 
* 
* 

## הערות שוליים

קטגוריה:בתי חלוצות
קטגוריה:רחוב המלך ג'ורג' (תל אביב)
קטגוריה:תל אביב-יפו: מבנים
קטגוריה:בנייה ופיתוח בתקופת המנדט
המלחמה האחרונה (שיר)

"**המלחמה האחרונה**" (מוכר כ"**אני מבטיח לך ילדה שלי קטנה**") הוא שיר עברי, שנכתב בשנת 1973, במהלך קרבות מלחמת יום הכיפורים על ידי חיים חפר והולחן בידי דובי זלצר. המבצע הראשון של השיר והמוכר ביותר הוא יהורם גאון, שקיבל את השיר מספר ימים לאחר כתיבתו, וביצע אותו בפני חיילים עוד בזמן המלחמה.

## רקע לכתיבת השיר
השיר נכתב בלהט הרגע על ידי חיים חפר, כאשר שהה כעיתונאי מטעם ידיעות אחרונות בבסיס רפידים (ביר גפגפה) שבסיני. לפי דבריו הוא נכתב מתוך תקווה ותפילה, ברגע של יאוש, כאשר לא היה יכול לרוץ למחסה בזמן אזעקה. לפי דבריו, לא ידע אם ישרוד, וכתב את המילים בתוך מספר דקות של לחץ וחרדה, לבתו הקטנה בת השש, כסוג של צוואה, תפילה ותקווה. השיר נכתב כמקאמה תחת הכותרת "בשם" ופורסם לאחר מספר ימים בעיתון "ידיעות אחרונות" בשם זה.

## לחן וביצוע
עם פרוץ המלחמה, יצא הזמר יהורם גאון להופיע בפני חיילים בחזית סיני, והזמין את המלחין דובי זלצר להתלוות אליו. במהלך מסע הופעות זה שוחחו השניים עם החיילים בפניהם הופיעו, ואותם חיילים ביקשו מהם שירים חדשים המתאימים למלחמה העקובה מדם בה נכחו. המקאמה שחיבר חיים חפר, ופורסמה בעיתון מספר ימים קודם לכן, הייתה ברשותם, והמלחין דובי זלצר הלחין את מילות השיר במקום. כבר למחרת ביצע גאון את השיר הטרי, כשהוא מקריא את מילותיו מן הדף בהופעה מול כוח של הצנחנים. השיר נגע לליבם של הלוחמים, ובוצע מאז בכל הופעה של הצמד במהלך המלחמה.

בשנת 1975, כאשר הקליט גאון אל אלבומו הראשון, "אותך שרים", הוא סירב להקליט את השיר ולצרפו לאלבום בטענה, שלא מן הראוי לעשות רווח ופרסום משיר שנכתב מדם ליבם של חיילים אשר נפלו במלחמה. לאחר ויכוחים רבים עם מנהליו האמנותיים, הסכים גאון להקליט את השיר לאלבום, ובלבד שהשיר לא יישלח להתחרות במצעדי פזמונים. השיר אכן לא התחרה במצעדי הפזמונים.

בשנת 2023, במהלך מלחמת חרבות ברזל, הגיע יהורם גאון לבקר חיילים בשטח ושיחזר את המעמד מלפני 50 שנה, כשהוא שר את השיר לחיילים בקשר.

## קישורים חיצוניים
* מילות השיר באתר חטיבה 421, החטיבה בה הושר השיר לראשונה
* ביצוע השיר על ידי יהורם גאון, באתר "מוזיקה עברית", יוטיוב

## הערות שוליים

קטגוריה:שירי 1973
קטגוריה:שירי יהורם גאון
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי דובי זלצר
קטגוריה:שירי מלחמת יום הכיפורים
קטגוריה:שירים על חיילים
1985 באסטרונאוטיקה

בערך זה מצוינים אירועים בולטים שהתרחשו במהלך שנת 1985 ונוגעים לתחום האסטרונאוטיקה.

## אירועים בולטים
[שמאל|ממוזער|200px|גשושית [תוכנית וגה|וגה 2 נחת העל כוכב הלכת נגה]]
במהלך השנה בוצעו 126 שיגורים מהם 100 (79%) על ידי ברית המועצות.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
2023 בספורט

בערך זה מצוינים אירועים בולטים שהתרחשו במהלך שנת 2023 ונוגעים לעולם הספורט.

## אופניים
### [[טור דה פראנס]]
* הזוכה: יונאס וינגגור (), מקבוצת יומבו–ויסמה
### [[ג'ירו ד'איטליה]]
### [[וואלטה אספניה]]
### [[אליפות העולם באופני כביש]]
#### נשים
* מרוץ כביש - 
* מרוץ נגד השעון - 
#### גברים
* מרוץ כביש - 
* מרוץ נגד השעון -

## אתלטיקה
### [[אליפות העולם באתלטיקה]]

### שיא עולם
##### אתלטיות

##### אתלטים

## [[בייסבול]]

## [[החלקה על הקרח]]

### [[אליפות העולם בהחלקה אמנותית על הקרח]]
אליפות העולם שנערכה בסאיטאמה, יפן 22 - 26 במרץ 
* יחידות - קאורי סקמוטו ()
* יחידים - שומה אונו () 
* זוגות - ריקו מיורה וריאוצ'י קיהרה ()
* ריקוד זוגות - מדיסון צ'וק ואוון בייטס ()

## הוקי קרח

## טניס
### המנצחות בתחרויות ה[[גראנד סלאם (טניס)|גראנד סלאם]]
* אליפות אוסטרליה הפתוחה - ארינה סבלנקה ()
* אליפות צרפת הפתוחה - איגה שוויונטק ()
* אליפות וימבלדון - מרקטה וונדרואושובה ()
* אליפות ארצות הברית הפתוחה - קוקו גוף ()

### המנצחים בתחרויות הגראנד סלאם
* אליפות אוסטרליה הפתוחה - נובאק ג'וקוביץ' ()
* אליפות צרפת הפתוחה - נובאק ג'וקוביץ' ()
* אליפות וימבלדון - קרלוס אלקרס () 
* אליפות ארצות הברית הפתוחה - נובאק ג'וקוביץ' ()

### [[גביע הפדרציה]]

### [[גביע דייוויס]]

## [[כדורגל]]

### [[ליגת האלופות]]

### [[הליגה האירופית]]

### [[הסופר קאפ האירופי]]

### [[קונפרנס ליג]]

### [[גביע ליברטדורס]]

### [[גביע סודאמריקנה]]

### [[גביע רקופה סודאמריקנה|רקופה סודאמריקנה]]

### פרסים אישיים
#### [[כדור הזהב]]

### כדורגל לפי מדינות
#### [[כדורגל באיטליה|איטליה]]
#### [[כדורגל בארגנטינה|ארגנטינה]]
*ריבר פלייט זוכה בליגת העל הארגנטינאית
*ריבר פלייט זוכה בטרופאו דה קמפאונס לאחר ניצחון 2-0 על רוסאריו סנטראל.

#### [[כדורגל בהולנד|הולנד]]
#### [[כדורגל בישראל|ישראל]]
##### נשים

##### גברים

#### [[כדורגל בספרד|ספרד]]

### [[כדורגלן השנה בעולם]]

## כדורסל
### תחרויות בינלאומיות
### [[יורוליג]]

### [[יורוקאפ]]

### [[יורופקאפ]]

### [[ליגת האלופות בכדורסל]]

### [[הליגה האדריאטית]]

### [[הליגה הבלקנית בכדורסל]]

### כדורסל לפי מדינות
#### איטליה
#### [[כדורסל בארצות הברית|ארצות הברית]]
##### נשים
##### גברים

#### [[כדורסל בישראל|ישראל]]
##### נשים
##### גברים

## ספורט מוטורי
### ראלי דקר
ראלי דקר התקיים בין התאריכים 31 בדצמבר 2022 – 15 בינואר 2023. נאסר אל-עטיה ניצח את המרוץ בפעם השנייה ברציפות.

### מרוצי פורמולה
#### פורמולה 1

* מקס ורסטאפן זכה באליפות הנהגים בפעם השלישית ברציפות. קבוצתו רד בול זכתה באליפות היצרנים בפעם השנייה ברציפות. במהלך העונה ניצחונהגי הקבוצה 21 מתוך 22 מרוצים, כאשר ורסטאפן קובע שיא של 19 ניצחונות בעונה.

#### פורמולה 2

#### פורמולה 3

#### פורמולה אי

### אליפות העולם בראלי

## [[פוטבול]]
*9 בינואר - אוניברסיטת ג'ורג'יה מנצחת את אוניברסיטת טקסס כריסטיאן 65–7 בגמר ליגת המכללות
*12 בפברואר - קנזס סיטי צ'יפס מנצחת את פילדלפיה איגלס 38–35 בסופרבול LVII. פטריק מהומס נבחר ל-MVP של משחק הסופרבול בפעם השנייה.

## שחייה
### [[אליפות העולם בשחייה]]

אליפות העולם נערכה בפוקואוקה, יפן בין התאריכים 14 ביולי – 30 ביולי
### שיא עולם
#### בריכה אולימפית
##### שחייניות

##### שחיינים

##### שליחים משולב (2 שחייניות ו-2 שחיינים)

#### בריכת 25 מטר
##### שחיינים

## אירועים עם ענפי ספורט מרובים

## קישורים חיצוניים

*
יחסי בנגלדש–הפיליפינים

**יחסי בנגלדש-הפיליפינים** הם היחסים הבילטרליים בין בנגלדש לרפובליקת הפיליפינים.

## היסטוריה
יחסים בין תושבי הפיליפינים ובנגלדש התחילו כבר לפני עצמאותן של שתי המדינות. יורדי הים שבאו ממפרץ בנגל, כיום בשטח בנגלדש המודרנית, הפליגו לדרום-מזרח אסיה (האזור שבו נמצאים הפיליפינים) וסחרו שם מאז אמצע המאה הראשונה. בשנות ה-900 ממלכת גופטה, ששלטה בחלק מבנגלדש, הנחילה את התרבות הדרום-אסיאתית בדרום מזרח אסיה, דרך מסחר, כך שמכתב הבראהמי, ששימש בעבר בממלכת גופטה, התפתח הכתב הפיליפיני העתיק. כאשר שושלת צ'ולה בדרום אסיה כבשה את אזור בנגלדש, מפרץ בנגל ודרום-מזרח אסיה אוחדו לישות יחידה מכיוון שהיו תחת שליטת ישות פוליטית יחידה. מאוחר יותר, בעיצומם של הכיבושים הקולוניאלים הספרדיים, בבנגלדש והודו הדרומית התפתח סחר בעבדים, שהועברו לאזור הפיליפינים, במהלך רוב אותה התקופה.

לאחר שבנגלדש הכריזה עצמאות והתנתקה מפקיסטן, ממשלת הפיליפינים הכירה בבנגלדש ב-24 בפברואר 1972, ושתי המדינות כוננו קשרים דיפלומטיים. הפיליפינים היו בין המדינות הראשונות שהכירו בבנגלדש לאחר עצמאותה בשנת 1971. בנגלדש פתחה שגרירות בפיליפינים בשנת 1981. ראש הממשלה של בנגלדש אטאור רחמן ח'אן ביקר בפיליפינים ב-1985. מאוחר יותר, ראש ממשלת בנגלדש שק הסינה ואזד ביקרה בפיליפינים בספטמבר 1997. לבנגלדש יש שגרירות תושבת בפיליפינים ולפיליפינים יש שגריר תושב בבנגלדש.

## יחסים כלכליים
שווי הסחורות שבנגלדש ייבאה מהפיליפנים הסתכם ב-19.32 מיליון דולר נכון לשנת 2014. בנגלדש היא שותפת הסחר השלישית בחשיבותה של הפיליפינים בדרום אסיה. בפברואר 2016, 81 מיליון דולר נגנבו מבנק בנגלדש, והכסף הולבן באמצעות בנק בפיליפינים. ממשלת הפיליפינים החזירה 15 מיליון דולר מהכסף הגנוב.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טים גריפין

**טים גריפין** (באנגלית: **Tim Griffin**; נולד ב-7 באוגוסט 1969) הוא שחקן אמריקאי.

## ביוגרפיה
גריפין גדל בשיקגו, אילינוי. הוא למד אנגלית ופילוסופיה פוליטית באוניברסיטת ורמונט.

## קריירה
גריפין מכונה לעיתים קרובות "השחקן שנמצא בכל דבר" הוא החל את הקריירה שלו בשנת 1989 כשהופיע בפרק בסדרה האנתולוגית "ABC Afterschool Special". באותה שנה הופיע בפרק בסדרת הטלוויזיה "כחום הלילה".

בשנות ה-90 הופיע בתפקידי אורח ובתפקידים חוזרים בסדרות טלוויזיה רבות בהן, מי הבוס?, "סיביל", "שולחן לחמישה" ו"ווקר".

בשנת 2000 הופיע בסרטי הקולנוע רוחות קרות ועל בנים ועל בנות. שנה לאחר מכן הופיע בתפקיד חוזר בסדרת הטלוויזיה "פורט צ'ארלס".

בעשור הראשון של המאה ה-21 הופיע בסדרות רבות בהן "המפענחת", "ER" ו"האנטומיה של גריי".

בשנת 2008 הופיע בסרט הקולנוע "קלוברפילד" ובסרט "איירון מן". שנה לאחר מכן שיחק בסרט הקולנוע "גברים שבוהים בעיזים" ובסרט "סטארטרק".

ב הופיע בסרטים רבים בהם "סופר 8", "חטיפה". בשנת 2011 החל לשחק בתפקיד חוזר בסדרת הטלוויזיה "החשוד העיקרי". בין סדרות הטלוויזיה בהן שיחק בעשור זה היו "שלדון הצעיר", "וגאס" ו-"".

בשנת 2021 לוהק לתפקיד בסרט הקולנוע "נעדרת".

## חיים אישיים
גריפין נשוי לאליסיה קאר, יש להם שני ילדים.

## קישורים חיצוניים

## הערות שוליים

קטגוריה:בוגרי אוניברסיטת ורמונט
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1969
Big Girls Don't Cry

"**Big Girls Don't Cry**" (המוכר גם כ-"**Big Girls Don't Cry (Personal)**") הוא סינגל של הזמרת האמריקאית, פרגי, לאלבום הבכורה שלה, *[[The Dutchess]]*. השיר נכתב על ידי פרגי וטובי גד, והופק על ידי ויל.איי.אם. השיר יצא, על ידי חברות התקליטים A&M רקורדס, ויל.איי.אם מיוזיק גרופ ואינטרסקופ רקורדס, כסינגל הרביעי מהאלבום ב-22 במאי 2007.

נכון לדצמבר 2022, השיר הושמע למעלה מ-445 מיליון פעמים בספוטיפיי.

## וידאו קליפ
הווידאו קליפ, שבוים על ידי אנתוני מנדלר, יצא במאי 2007. הווידאו קליפ הועלה לערוץ היוטיוב של פרגי, ב-20 בדצמבר 2009. נכון לדצמבר 2022, הווידאו קליפ נצפה למעלה מ-332 מיליון פעמים.

## רשימת השמעה

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פרגי
קטגוריה:שירים באנגלית
קטגוריה:שירים שהופקו על ידי ויל.איי.אם
קטגוריה:שירים שנכתבו על ידי טובי גד
קטגוריה:שירים שנכתבו על ידי פרגי
קטגוריה:וידאו קליפים שבוימו על ידי אנתוני מנדלר
קטגוריה:בלדות משנות ה-2000
קטגוריה:בלדות פופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בסלובקיה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת A&M רקורדס
כיפה (עיר)

**כיפה** (בערבית: **كيفة**; בצרפתית: **Kiffa**) היא עיר בדרום מאוריטניה ובירת מחוז עסאבה. על פי מפקד האוכלוסין האחרון של מאוריטניה משנת 2023, התגוררו בעיר 84,101 בני אדם.

## אקלים
לכיפה יש אקלים צחיח. האקלים הוא סאהלי, כאשר אפריל עד יוני הם החודשים החמים ביותר ושמונים וחמישה אחוזים מכמות המשקעים השנתית מתרחשת מיולי עד ספטמבר. בשנות ה-90 ותחילת שנות ה-2000 נהנתה כיפה מרמות גשם גבוהות יותר מאשר במקומות אחרים במערב הסאהל.

## היסטוריה
משנת 1948 ניהלו המתיישבים הצרפתים מטעי תמר ניסיוניים באדמה האדומה מסביב לכיפה, לאחר שזכו להצלחה רבה בגידול תמרים במקומות אחרים במאוריטניה, אך מחסור בעבודה ובמים גרמו לכך שאלה נכשלו. תוכנית ייעור מחדש בקנה מידה קטן, שנועדה להגן מפני פלישת דיונות חול, נוסתה ללא הצלחה בסוף שנות ה-80.

### פגיעת מטאוריט
בכיפה פגע מטאוריט בינוני בשנת 1970. המטאוריט פגע 8 קילומטרים דרום מזרחית לקיפה ב-23 באוקטובר 1970.

### קשרים
ל יש קשרי סיוע רפואיים עם מאוריטניה מאז 1968, ובשנת 2013 רופאים מתנדבים סינים המשיכו להציע את שירותיהם בבית החולים כיפה. יפן מסייעת גם היא.

ב-2001 הוקם נמל תעופה סמוך לכיפה בשם נמל התעופה כיפה .

## קישורים חיצוניים

## הערות שוליים

קטגוריה:מאוריטניה: ערים
פיגוע הדקירה באלון שבות

**פיגוע הדקירה באלון שבות** היה פיגוע דקירה שבוצע בתחנת אוטובוס מחוץ לאלון שבות ב-10 בנובמבר 2014 בו נרצחה דליה למקוס ושנים אחרים נפצעו קל. 
 
## הפיגוע
המחבל, מאהר אל־השלמון, פלסטיני מחברון, הגיע למקום ברכבו, התנגש בבטונדות של תחנת האוטובוס ואחר כך יצא מהמכונית עם סכין והחל לדקור את העומדים בתחנה. מאבטח שהבחין באירוע ירה במחבל, והוא נפצע קשה ונלקח לבית החולים הדסה עין כרם.

## המחבל
המחבל, חבר בג'יהאד האסלאמי, נכלא בישראל בין השנים 2005–2006, לאחר שהורשע בזריקת בקבוקי תבערה. בגין הרצח וניסיונות הרצח הוא נידון לשני מאסרי עולם. ב-2015 הרס צה"ל את ביתו.

ב-10 באוקטובר 2025 פורסם כי המחבל השתחרר מהמאסר כחלק מהסכם חמאס–ישראל השלישי במלחמת חרבות ברזל.

## הערות שוליים

קטגוריה:טרור פלסטיני
קטגוריה:יהודה ושומרון: פיגועים ב-2014
קטגוריה:פיגועי דקירה
קטגוריה:צומת גוש עציון: פיגועים
מצעד שירי ברזיל

שמאל|ממוזער|250x250 פיקסלים|לוגו מגזין הבילבורד
**מצעד שירי ברזיל** (באנגלית: **Brazil Songs**) היה מצעד מוזיקה בברזיל, שנערך על ידי בילבורד, מאז 19 בפברואר 2022. מצעד המוזיקה התבסס על נתוני הזרמות והורדות מוזיקה שנאספו על ידי MRC Data. מצעד המוזיקה, שהוכרז לראשונה ב-14 בפברואר 2022, התעדכן מדי יום שבת. מצעד המוזיקה הופסק ב-19 באוגוסט 2023, והוחלף בברזיל הוט 100 ב-28 באוגוסט 2023.

מצעד שירי ברזיל מהווה מצעד המוזיקה של ביבלורד המקומית הראשונה בברזיל מאז הפסקת טופ 100 ברזיל של בילבורד ברזיל , בינואר 2019.

השיר הראשון שהופיע במקום הראשון במצעד היה "Malvadão 3" של חמה, ניאו ביטס וגושטה.

## קישורים חיצוניים
* 

## הערות שוליים

קטגוריה:מצעדי הבילבורד
Stable Diffusion

**Stable Diffusion** הוא מודל למידה עמוקה שיוצר תמונה מטקסט. המודל פורסם בשנת 2022 והוא משמש בעיקר ליצירת תמונות מפורטות בהתאם לתיאורים טקסטואלים, אם כי ניתן להחיל אותו גם על משימות אחרות כגון שיפוץ תמונות ושחזור צבעים לתמונות שחור לבן. המודל שוחרר על ידי שיתוף פעולה של מספר חברות: Stability AI, אוניברסיטת מינכן ו-Runway ובתמיכת EleutherAI ו-LAION.

בניגוד לתוכנות יצירת תמונות מטקסט על בסיס בינה מלאכותית אחרות כגון DALL-E ו-Midjourney שהיו נגישים רק באמצעות שירותי ענן, הקוד של Stable Diffusion פורסם לציבור והוא יכול לפעול על רוב המחשבים הביתיים בעלי GPU בסיסי.

טכנולוגיית Stable Diffusion משמשת גם מודלים ג'נרטיביים (יצירתיים) נוספים דוגמת DreamShaper, RealisticVision. בשנת 2024 שחררה חברת Stability AI שייסד עימאד מוסטאק, מודל נוסף המבוסס על אותה טכנולוגיה בשם Cascade.

## טכנולוגיה
שמאל|ממוזער| תרשים של ארכיטקטורת הדיפוזיה הסמויה בשימוש על ידי Stable Diffusion.
שמאל|ממוזער|300x300 פיקסלים| תהליך דה-noising המשמש את Stable Diffusion. המודל יוצר תמונות על ידי דהיית רעש אקראי באופן איטרטיבי עד שהגיע למספר מוגדר של שלבים, בהנחיית מקודד הטקסט CLIP שהוכשר מראש על מושגים יחד עם מנגנון הקשב, וכתוצאה מכך התמונה הרצויה מתארת ייצוג של המושג המאומן.

### ארכיטקטורה

## יכולות
מודל ה-Stable Diffusion תומך ביכולת ליצור תמונות חדשות מאפס באמצעות בקשת טקסט המתארת אלמנטים שיש לכלול או להשמיט מהתמונה הסופית. באמצעות המודל ניתן לצייר מחדש תמונות קיימות ולשלב אלמנטים חדשים המתוארים על ידי הנחיית טקסט (תהליך המכונה "סינתזת תמונה מונחית").

## שימוש
יצירות הנוצרות ב-Stable Diffusion משוחררות מבחינת זכויות יוצרים והתוכנה מעניקה את זכויות השימוש בכל תמונה למשתמש שיצר את התיאור, בתנאי שתוכן התמונה אינו בלתי חוקי או מזיק לאחרים. החופשיות הניתנת למשתמשים על שימוש בתמונות יצר מחלוקות על האתיקה של זכויות יוצרים, מכיוון שבסופו של דבר, Stable Diffusion ומודלים יצירתיים אחרים מאומנים על תמונות רבות המוגנות בזכויות יוצרים ללא הסכמת הבעלים.

לאור העובדה שסגנונות ויצירות ויזואליות אינן כפופות לזכויות יוצרים, נוטים לראות בתוצרים של Stable Diffusion ככאלו שאינן מפרות את זכויות היוצרים של יצירות דומות מבחינה ויזואלית.

עם זאת, אנשים המתוארים בתמונות שנוצרו עשויים להיות מוגנים על ידי זכויות אישיות אם נעשה שימוש בדמותם או בקניין רוחני אחר כגון לוגו מותג מוכר שאף הוא נשאר מוגן בזכויות יוצרים.

אף על פי כן, אמנים חזותיים רבים הביעו דאגה ששימוש בתוכנות דוגמת Stable Diffusion עלול להוביל בסופו של דבר לאמנים אנושיים, צלמים, דוגמנים ושחקנים, לאבד בהדרגה את הכדאיות המסחרית מול מתחרים מבוססי בינה מלאכותית.

## רישיון שימוש
בניגוד ל-DALL-E וMidJourney יוצרי Stable Diffusion פרסמו את קוד המקור מה שהפך את התוכנה לתוכנה חופשית וקוד פתוח, הרישיון שלה אוסר על מקרי שימוש לא חוקיים בלבד כגון פשע, לשון הרע, הטרדה, דוקסינג, "ניצול קטינים", מתן ייעוץ רפואי, יצירת חובות משפטיות אוטומטית, הפקת ראיות משפטיות ו"אפליה או פגיעה ביחידים או קבוצות על סמך התנהגות חברתית או מאפיינים אישיים או אישיותיים". המשתמש הפרטי הוא הבעלים של הזכויות על תמונות הפלט שנוצרו, והוא חופשי להשתמש בהן באופן מסחרי.

## קישורים חיצוניים

* 
* 
* Diffuse The Rest - a Hugging Face Space by huggingface
* 

## הערות שוליים

קטגוריה:בינה מלאכותית יוצרת
תל אביב - ברלין

**תל אביב - ברלין** הוא סרט קולנוע ישראלי משנת 1987 בבימויה של ציפי טרופה, עם שמואל וילוז'ני ורבקה נוימן בתפקידים הראשיים.

התסריט נכתב על ידי ציפי טרופה והוא עוסק בניצול שואה מברלין שמתקשה להתאקלם בארץ ישראל. הוא אומנם מקים משפחה, אך עברו ממשיך לרדוף אחריו.

הסרט זכה בחמישה פרסי "מנורת הכסף" (שהקדימו את פרסי אופיר) - סרט - גילה עזריאלי, תסריט - ציפי טרופה, שחקנית - רבקה נוימן, שחקן משנה - יוסף כרמון, עיצוב אמנותי - אלי לנדאו. הסרט הוקרן במספר פסטיבלים:

פסטיבל ברלין 1987 (מסגרת פנורמה)
פסטיבל סרטים אטלנטיים 1987, ספרד (זוכה פרס השחקן - שמואל וילוז'ני)
פסטיבל מונטריאול 1987, קנדה.
פסטיבל המבורג 1987, גרמניה.
פסטיבל לונדון 1987, אנגליה.
פסטיבל ולנסיה 1987, ספרד.
## תקציר העלילה
תל אביב 1943 - בנימין אוקשטיין (שמואל וילוז'ני) הוא ניצול שואה שברח ממחנה ריכוז בו נספתה משפחתו. הוא מאושפז כעת לטיפול בשחפת בבית חולים בו מאושפזים ניצולי שואה בהם שרה (דיתה אראל) שאבדה את שני ילדיה ומתפרצת בדרישה לאחות לאה (רבקה נוימן) שתחזיר לה אותם. לאה היא ילידת פולין שהצליחה לעלות לארץ ישראל לפני המלחמה. היא מתאהבת בבנימין והם נישאים למרות הבדלי המוצא האישיות ביניהם.

תל אביב 1948 - בנימין ולאה נשואים ולהם בת, שיינה (זוהר אלוני). ללאה יש חנות כובעים אותה פתחה בעזרת הלוואה ממלווה בריבית (ינקול גולדווסר). בנימין מתפרנס בקושי ממתן שיעורי נגינה בפסנתר. הוא אינו מצליח להשתלב במציאות הישראלית וממשיך לחלום על ברלין בה גדל. הוא מרהט את דירתם בסגנון של בית הוריו בברלין ומלמד את שיינה שירים ובלדות בגרמנית.

בנימין מבלה זמן רב במשחק שחמט במועדון עם חבריו אברהם (קונסטנטין אנטול) ויוסף (יורם לוינשטיין). הוא מתווכח עם אברהם על יופי התרבות הגרמנית ואברהם כועס עליו ומראה לו את המספר שחקוק על זרועו מ"התרבות הגרמנית".

בנימין פוגש במועדון ריקודים את גוסטי (ענת הרפזי) וחברותיה טרודי (גודרון וייכנהן) ורות (דניאלה מילר) שלושתן ניצולות שואה ששרדו לאחר שנתנו את גופן לגרמנים. בנימין מתאהב בגוסטי שמזכירה לו את עברו בברלין ועוזב את הבית.

הוא מזהה את יעקב מילר (יוסף כרמון) שהיה קאפו במחנה הריכוז בו היה. מילר עובד כעת בנפחיה ובנימין עוקב אחריו כל הזמן. הוא קונה אקדח וכדורים ומתכונן לחסל אותו. הוא מפתיע את יוסף בנפחיה, מכוון עליו אקדח ואומר לו כי בכוונתו להרוג אותו משום שהיה קאפו. יוסף פורץ בבכי ומבקש מבנימין שיהרוג אותו אבל בנימין לא מסוגל והוא מוריד את ידו ומסתלק מהמקום.

## צוות השחקנים

## קישורים חיצוניים

* 
*קדימון לתל אביב - ברלין, באתר יוטיוב
*תל אביב ברלין, בספר הקולנוע הישראלי
*תל אביב - ברלין, באתר קרן הקולנוע הישראלי

קטגוריה:סרטי 1987
קטגוריה:סרטים בעברית
קטגוריה:סרטים בגרמנית
קטגוריה:סרטי דרמה ישראליים
קטגוריה:סרטים על ניצולי השואה
קטגוריה:סרטי ציפי טרופה
קטגוריה:סרטים ישראליים משנת 1987
דיולה פהר

**דיולה פהר** (במקור **וייס**, בהונגרית: **Fehér Gyula**; 11 במרץ 1879, קצ'קמט – 2 באוקטובר 1965, בודפשט) היה שחקן תיאטרון וקולנוע רב פעלים, שחקן שייקספירי, סופר, מורה למשחק. פהר היה גם סגן נשיא איגוד השחקנים הלאומי בהונגריה.

## קורות חיים
דיולה וייס (וייס=פהר בהונגרית) נולד במשפחה יהודית כבנם של אלברט וייס, פקיד, ושל אסתר בראון. הוא השלים את לימודיו התיכוניים בעיר הולדתו ולאחר מכן למד בבית הספר למשחק של אלק שוימושי.
* ב-1 באוקטובר 1898 הופיע לראשונה על הבמה עם הלהקה של בלה מזאי בניטרה,
* לאחר מכן ב-1905–1906 הופיע בפץ'
* בעונת 1909–1910 בקולוז'וואר
* ב-1910–1911 בסובוטיצה
* ב-1911–1912 בסאטמאר

בשנים שלאחר מכן הוא שיחק בתיאטרון העם באויפשט, בדברצן ובגראן גיניול. הוא היה גיבור דרמטי ושחקן אופי על הבמה, אבל קול הבריטון המאומן שלו גרם לו להתאים גם לתפקידי שירה. הוא שיחק כמעט בכל מחזותיו של שייקספיר וזכה להצלחה גם עם הופעותיו במחזות עממיים. בשנות ה-10 ושנות ה-20 של המאה ה-20 שיחק בעשרות סרטים אילמים. בין יולי 1914 לבין 1935, עד לפרישתו הכפויה (בשל יהדותו), הופיע בתיאטרון הלאומי בבודפשט, אך לאחר 1935 הופיע כמה פעמים בתיאטראות פרטיים. הוא נאלץ לפרוש ממשחק ב-1940 בשל החוקים האנטי-יהודיים ובמיוחד החוק היהודי השני והחוק היהודי השלישי. מ-1946 עד אוקטובר 1957 שוב היה חבר בתיאטרון הלאומי וקיבל על עצמו תפקידים גם בלהקות ערי השדה. כסגן נשיא איגוד השחקנים הלאומי השתתף באופן פעיל בשיפור המצב החברתי של קהיליית השחקנים. משנת 1922 לימד תיאוריה ופרקטיקה של משחק קולנוע כמורה בבית הספר להכשרת שחקנים של אגודת השחקנים במשך יותר מעשור. הוא כתב שני ספרים פדגוגיים על הוראת הקולנוע. עם כישורי האפיון הרב-תכליתיים שלו שיחק תפקידים מוצלחים במחזות קלאסיים ומודרניים.

אשתו הייתה השחקנית קלרה לנדייל (1881–?), לה נישא ב-26 בנובמבר 1906 בנאג'ווארד. בנם, טיבור פהר (1921 – בודפשט, 9 במאי 1974) הפך גם הוא לשחקן.

## תפקידיו
### תפקידי תיאטרון עיקריים
* יוז'ף קטונה: באנק באן – Petur bán
* ברנרד שו: נישואיו של טאנר ג'ון - מנדוזה
* פרנץ הרצג: בריגדיר אוצ'קאי – צגלדי
* שייקספיר: רומיאו ויוליה – דוכס
* שייקספיר: המלט – קלאודיוס
* שייקספיר: ריצ'רד השלישי – רטקליף
* רוסטנד: סיראנו דה ברז'רק – קסטל ז'לו
* שייקספיר: הלילה השנים עשר – אנטוניו
* פונגראץ קאצ'ו: יאנוש ויטז – מאסטר ריינסטון

### תפקידיו הקולנועיים




## ספריו
* אמנות הקולנוע. חלק מעשי. אויפשט, 1926.
* מדריך לאמנות הקולנוע. בודפשט, 1942.

## לקריאה נוספת
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון התיאטרון ההונגרי)
* Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. II. kötet (Favartné – Komjáti Ferenc). Budapest: Az Országos Színészegyesület és Nyugdíjintézete. [1929]. (לקסיקון אמנות הבמה ההונגרי: האנציקלופדיה של התיאטרון והספרות הדרמטית ההונגרית. עורך אלדאר שופפלין. בודפשט: איגוד השחקנים הלאומי ומכון הפנסיה. [1929].
* לקסיקון יהודי הונגרי. 1929. עורך פטר אויווארי. גישה מקוונת

## קישורים חיצוניים

* הביוגרפיה של דיולה פהר, בעמוד Hangosfilm

## הערות שוליים

קטגוריה:שחקני תיאטרון יהודים הונגרים
קטגוריה:קצ'קמט: אישים
קטגוריה:שחקני קולנוע וטלוויזיה יהודים הונגרים
קטגוריה:ניצולי השואה: הונגריה
קטגוריה:הונגרים שנולדו ב-1879
קטגוריה:הונגרים שנפטרו ב-1965
טביעת אצבע דיגיטלית

**טביעת אצבע דיגיטלית** (באנגלית: **Digital fingerprint**) היא מקבץ מידע ייחודי אודות משתמש באינטרנט או ברשת פנים ארגונית, אשר יכול לאפיין אותו אינדיבידואלית.

מידע זה בדרך כלל מאוגד ממספר מקורות שונים והוא יכול לכלול את מערכת ההפעלה של המשתמש, סוג הדפדפן וגודל המסך, עוגיות, חיפושים, מיקום ושפה, שעות פעילות, סגנון הקלדה, דפוסי צריכת תוכן ועוד מאפיינים רבים אחרים.

כפי שמניחים שלכל אדם יש טביעת אצבע פיזית ייחודית – כך גם מניחים שלכל משתמש קיימת טביעת אצבע דיגיטלית ייחודית, רק שזו במקום פיזית נגזרת מהתנהגות קיברנטית ייחודית יחד עם התוכנה והחומרה בהם הוא משתמש.

מקבץ המידע שבונה את טביעת האצבע מאוגד באופן ידני או בעזרת אוטומציה, וככל שקיים יותר מידע המקושר לאדם אחד – טביעת האצבע שלו גדולה יותר.

לרוב הפרמטרים מנותחים על ידי בינה מלאכותית על מנת לסווג קבוצות/אינדיבידואלים.

גודלם ודיוקם של טביעות האצבע עולה בשל צמיחתו של האינטרנט של הדברים, וכיום שימוש בהם נעשה על ידי חברות, ממשלות וארגוני ביון.

## סכנות
טביעת האצבע יכולה לכלול או להוביל למידע רגיש ואישי אודות המשתמש כגון גיל, מוצא, התנהגות ואף נטייה מינית.

בידיים הלא נכונות, המידע הזה יכול להוביל למגוון סכנות כגון זליגת מידע אישי ממאגרי מידע, דוקסינג, דיוג ואף שימוש לא חוקי על ידי גורמי אכיפה וחברות פרטיות.

כיום מומחי אבטחת מידע רבים טוענים שאין יכולת להימנע באופן מוחלט מהשארת טביעת אצבע דיגיטלית, אך ניתן לצמצם את גודלה.

## ראו גם
* דוקסינג
* אנונימיות
* מטא-דאטה
* אבטחת מידע

## הערות שוליים

קטגוריה:מזהים
שגיב שיפמן

**שגיב שיפמן** (נולד ב-2 באוגוסט 1971) הוא מדען ישראלי, פרופסור מן המניין בתחום הנוירו-גנטיקה, במכון למדעי החיים ע"ש אלכסנדר סילברמן שבאוניברסיטה העברית בירושלים. הוא מחזיק בקתדרה לנוירוביולוגיה על שם ארנולד ובס זלדיך אונגרמן.

## ביוגרפיה
שיפמן נולד בירושלים בשנת 1971 להוריו רחל ופנחס שיפמן. את כל תאריו הוא השלים באוניברסיטה העברית. את הדוקטורט עשה בהנחייתו של פרופ' אריאל דרבסי בתחום הגנטיקה של תכונות מורכבות בדגש על מיפוי גנטי של סכיזופרניה. בשנת 2004 יצא ללימודי בתר דוקטורט באוניברסיטת אוקספורד, במעבדה של ג'ונתן פלינט, שם עסק במיפוי גנטי בעכברים וגנטיקה של נוירוטיות בבני אדם. בשנת 2008 שב לישראל והקים את מעבדת המחקר לנוירו-גנטיקה באוניברסיטה העברית, במחלקה לגנטיקה שבמכון למדעי החיים על שם אלכסנדר סילברמן. בשנת 2015 הוזמן לשמש כפרופסור אורח באוניברסיטת קליפורניה בלוס אנג'לס (UCLA) שבארצות הברית, שם שהה כשנה.

ב-2013 זכה פרס קריל מטעם קרן וולף להצטיינות במחקר מדעי.

בין השנים 2021–2017 שימש כראש החוג לגנטיקה באוניברסיטה העברית, ולאחר מכן כראש המחלקה.

שגיב שיפמן נשוי לפרופ' לימור שיפמן, אב לשניים ומתגורר בירושלים.

## מחקר
תחום המחקר המרכזי של פרופ' שיפמן הוא גנטיקה של הפרעות נוירו-התפתחותיות ופסיכיאטריות. במחקריו הוא מתמקד במנגנונים גנטיים, מולקולריים ונוירוביולוגיים שיכולים להוביל להפרעות הללו. המעבדה שלו מתמקדת בחקר של וריאציות גנטיות בגנום האנושי, זיהוי וריאנטים גנטיים המשפיעים על תפקוד גנים או ויסותם, ובחקירת הקשר בין גנומיקה להפרעות נוירו-התפתחותיות, בדגש על הספקטרום האוטיסטי.

עבודותיו פרוסות על פני מספר תחומים, וניתן לחלק אותן לשלושה נושאים עיקריים:
* **מיפוי גנטי של מחלות פסיכיאטריות** - עבודותיו המוקדמות של פרופ' שיפמן עסקו ביצירת מפות גנטיות באדם ובעכבר ובזיהוי של גנים הקשורים לסכיזופרניה ונוירוטיות.
* **מנגנונים ביולוגיים הקשורים לספקטרום האוטיסטי** - קבוצתו של פרופ' שיפמן הייתה חלוצה בפיתוח גישות לחקר הגנים הקשורים לאוטיזם באמצעות אנליזה של רשתות גנים ודפוס הביטוי שלהם במוח האנושי. באמצעות השיטות הללו הצליחו חברי הקבוצה להראות לראשונה שגנים הקשורים לאוטיזם מעורבים בבקרה של שעתוק, ורבים מהם מעורבים גם בבקרה של הכרומטין, והגנים הללו פעילים במהלך התפתחות המוקדמת של המוח. בסדרת מאמרים הם הראו את מנגנון הפעולה של גנים מבקרי כרומטין הקשורים לאוטיזם במודלים תאיים, בעכבר ובזבוב.
* **גנים חיוניים בעכבר ואדם** – בכדי לחקור גנים רגישים למוטציות, ביצעה קבוצתו של שיפמן סקר באמצעות ספריית CRISPR של הגנים החיוניים לתאי גזע עובריים של העכבר. במחקר זה, הם מדווחים על הניתוח המקיף והשיטתי ביותר של גנים חיוניים בגנום העכבר ומרחיבים במידה ניכרת את ההבנה של גנים חיוניים לתאי גזע עובריים. הם מראים בעבודה זו שרבים מהגנים הקשורים להפרעות נוירו-התפתחותיות חיוניים כבר בשלבים עובריים מוקדמים מאוד. במחקרים נוספים הם מזהים את המנגנונים שגורמים לגנים להיות חיוניים באופן שונה בתאי סרטן אנושיים שמקורם ברקמות שונות, וכן הם מזהים גנים המושפעים מכרומוזומי המין ומראים הבדלים בחיוניות בזכרים ונקבות.

## קישורים חיצוניים
* אתר האינטרנט הרשמי של מעבדת שיפמן
* דף הבית של מעבדת שיפמן, באתר המכון למדעי החיים
* שגיב שיפמן, באתר Google Scholar
* שגיב שיפמן, ברשת החברתית טוויטר

## הערות שוליים

קטגוריה:בוגרי תיכון הרטמן
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מדעי החיים
קטגוריה:ישראלים שנולדו ב-1971
גוליסטן

**גוליסטן** (באוזבקית: **Гулистон**/**Guliston**, מילולית: "ארץ הפרחים"; ברוסית: **Гулистан**; בפרסית: **گلستان**, תעתיק מדויק: **גלסתאן**) היא עיר במזרח אוזבקיסטן ובירת מחוז סיר דריה.

## גאוגרפיה
גובהה הממוצע של העיר עומד על 271 מטרים מעל פני הים. העיר ממוקמת כ־12 קילומטרים דרום־מזרחית לגבול עם קזחסטן, כ־30 קילומטרים מערבית לגבול עם טג'יקיסטן וכ־90 קילומטרים דרום-מערבית לבירה טשקנט.

### אקלים
החודשים החמים והיבשים בעיר הם יוני–אוגוסט והקרים ביותר הם דצמבר–פברואר. בשנה ממוצעת יורדים בעיר 320 מילימטרים.

## דמוגרפיה

על פי אומדן רשמי מתאריך 1 בינואר 2025, התגוררו בגוליסטן 102,083 בני אדם.

## תחבורה
העיר מחוברת לרשת הכבישים ולרשת הרכבות של המדינה, ובפרט עם הערים טשקנט ודז'יזק. בנוסף, את העיר חוצה תעלה הנשפכת בסופה אל נהר סיר דריה.

## גלריית תמונות

Museum in Guliston.JPG|מוזיאון בעיר
Station in Guliston.JPG|תחנת רכבת בעיר
2018 г. Надпись "Менинг Гулистоним" ("Мой Гулистан") на центральной площади г. Гулистан.jpg|הכיתוב "גוליסטן שלי" בכיכר המרכזית של העיר בשנת 2018
Gulistan State University.jpg|האוניברסיטה הממלכתית של גוליסטן


## קישורים חיצוניים

* 

## הערות שוליים

קטגוריה:אוזבקיסטן: ערים
קטגוריה:יישובים שהוקמו ב-1801
יצחק מרילי

**יצחק מרילי** (נולד ב-12 במאי 1945) הוא כדורגלן עבר ישראלי ששיחק בעמדת המגן שמאלי.

## קריירה
מרילי התחיל את הקריירה שלו במחלקת הנוער של הפועל ירושלים ובגיל 21 הצטרף לקבוצה הבוגרת. בירושלים, מרילי שיחק עשר שנים והיה שותף לזכייה היחידה של המועדון בגביע המדינה בעונת 1972/1973. באחת מהופעותיו האחרונות, הוחלף על ידי אחיו ציון מרילי שרשם את הופעת הבכורה שלו בקבוצה הבוגרת.

לזכותו של מרילי שתי הופעות בנבחרת ישראל שתיהן היו מול ציילון. נכלל בסגל הנבחרת לקראת גביע אסיה בכדורגל 1968.

## תארים
; הפועל ירושלים
*גביע המדינה: 1972/1973

## קישורים חיצוניים

*

קטגוריה:כדורגלנים ישראלים
קטגוריה:מגני כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני נבחרת ישראל
קטגוריה:כדורגלני גביע אסיה 1968
קטגוריה:ישראלים שנולדו ב-1945
פיגוע הדקירה ברחוב הגיא

**פיגוע הדקירה ברחוב הגיא** הוא פיגוע דקירה שבוצע ברחוב הגיא שברובע המוסלמי בעיר העתיקה בירושלים ב-3 באוקטובר 2015, בו רצח המחבל הפלסטיני מונהד חלבי את הרב אהרן בנט בן 24, תושב ביתר עלית שעבר ברחוב לתפילה בכותל המערבי עם בני משפחתו, ונחמיה לביא, שגר בסמיכות וניסה לסייע למשפחתו של אהרון בניטה, ונרצח אף הוא בדקירות סכין. המחבל פצע את אשתו ובנו של אהרון בניטה באורח בינוני. המחבל, בן 18 מרמאללה, נורה ונהרג בידי כוחות הביטחון שהגיעו למקום.

## תגובות לאחר הפיגוע
* : ראש ממשלת ישראל בנימין נתניהו אמר: "הם רוצים אינתיפאדה שלישית? הם יקבלו חומת מגן 2".
* : המתאם המיוחד לתהליך השלום במזרח התיכון, ניקולאי מלאדנוב, הצהיר: "אני מגנה את הפיגוע הטרוריסטי האכזרי שבו נהרגו שני ישראלים בירושלים, וקורא לכולם לעמוד איתן נגד ההסתה ולמנוע הסלמה".
* : מזכ"ל האו"ם באן קי-מון פרסם הצהרה: "המזכיר הכללי מגנה בחריפות את ההתקפות ביום שבת, 3 באוקטובר, בעיר העתיקה של ירושלים, כולל הריגתם של שני בני משפחה ישראלים ופציעתם של ישראלים ופלסטינים בתקריות עקביות בשכונות שונות בירושלים".
* : מחלקת המדינה של ארצות הברית הצהירה: "אנו קוראים להביא לדין במהירות את כל מבצעי האלימות. אנו מודאגים מהמתח הגובר בגדה המערבית ובירושלים, כולל בהר הבית, וקוראים לכל הצדדים לנקוט צעדים חיוביים להשבת הרוגע ולמניעת הסלמה במצב".
* : דובר הממשלה הפלסטינית איהאב בסיסו אמר: "הפתרון היחיד הוא סיום הכיבוש הישראלי של אדמתנו הפלסטינית הכבושה והקמת מדינתנו העצמאית בגבולות 1967 שבירתה ירושלים".

## הערות שוליים

קטגוריה:גל הטרור (2015–2016)
קטגוריה:ירושלים: פיגועי דקירה
קטגוריה:פיגועי טרור בירושלים ב-2015
קטגוריה:העיר העתיקה: פיגועים
קטגוריה:אירועי דקירה המוניים
ראלי דקר 2023

**ראלי דקר 2023** הוא מרוץ הראלי רייד ה-45 במסגרת אירועי ראלי דקר. המרוץ התקיים בין התאריכים 31 בדצמבר 2022 עד 15 בינואר 2023 ברחבי ערב הסעודית. המרוץ הוא גם הסבב הראשון של אליפות העולם בראלי-רייד. המסלול הורחב ל-14 סטייג'ים, כאשר כ-70% מהמסלול הם חלקים שונים מהמרוצים הקודמים שהתקיימו במדינה.

גשמים שירדו במהלך היום השלישי הובילו לקיצור המסלול ויצרו מספר שינויים והתאמות במסלול בימים הבאים.

נאסר אל-עטיה ניצח את קטגוריית הרכבים בפעם השנייה ברציפות, בפער של יותר משעה ועשרים לפני סבסטיאן לב, שסיים במקום השני. קווין בנאווידס ניצח בקטגוריית האופנועים, בקרב שהוכרע רק בסטייג' האחרון, אליו יצאו שני הרוכבים המובילים בפער של 12 שניות בלבד. הפער הקטן ביותר בתולדות הקטגוריה.

## משתתפים

## מסלול
מסלול המרוץ הוצג ב-5 ביוני 2022. המרוץ יתחיל ב"מחנה הים", סמוך לעיר ינבוע, השוכנת בצפון-מערב חצי האי ערב לחוף ים סוף ויסתיים בעיר דמאם השוכנת על שפת המפרץ הפרסי. המרוץ יכלול 14 סטייג'ים, 2 סטייג'ים יותר מהמרוץ הקודם. יום המנוחה יהיה ביום שני ולא בשבת.

### שינויים במהלך המרוץ
* הסטייג' השלישי נעצר אחרי 377 ק"מ עבור כל הקטגרויות, מלבד האופנועים, עקב גשמים שהחלו לרדת.
* הגשם שירד ביום השלישי של המרוץ גרם לשיטפונות שלא איפשרו למארגנים להקים את המחנה באזור אל דוודימי, דבר שהוביל לשינוים במסלולים בסטייג'ים 6–8. סטייג' 6 צומצם ב-100 ק"מ ובסיומו נסעו המתחרים למחנה לילה בריאד. המסלול שתוכנן להיות המקור סטייג' 8, הוקדם ליום השביעי. הסטטיג' השביעי עבר ליום השמיני. עם השינויים היום השביעי הפך ליום מרתון, שבו אסור למתחרים לקבל סיוע מהצוותים הטכניים במהלך הלילה. בנוסף, קטגוריות האופנועים והטרקטורנים לא התחרו בסטייג' השביעי מחשש לבטיחות הרוכבים.

## תוצאות
### מנצחי מקטעים

### תוצאות מקטעים
#### אופנועים

#### טרקטורונים

#### מכוניות

#### לייט פרוטו (T3)

#### SSV

#### משאיות

#### קלאסיות

## קישורים חיצוניים
* 

## הערות שוליים

קטגוריה:תחרויות ספורט מוטורי ב-2023
קטגוריה:ערב הסעודית: ספורט מוטורי
קטגוריה:2023 בערב הסעודית
קטגוריה:ראלי דקר
לודוויג הראשון, רוזן וירטמברג-אוראך

**לודוויג הראשון, רוזן וירטמברג-אוראך** (לפני 31 באוקטובר 1412 – 23/24 בספטמבר 1450), רוזן וירטמברג מ-1419 עד 1450.

## ביוגרפיה
לודוויג נולד לפני 31 באוקטובר 1412, והיה בנם של אברהרד הרביעי, רוזן וירטמברג והנרייטה מממפלגארד. לאחר מותו של אביו הרוזן אברהרד הרביעי, הוא ואחיו אולריך החמישי הועמדו תחת אפוטרופוס מ-1419 עד 1426. מלבד אמו הנרייטה ממונבליאר, האפוטרופסות הזו בוצעה על ידי פקידים, מה שנקרא Regentschaftsrat (מועצת השלטון).

לאחר התבגרותו, לודוויג שלט בווירטמברג מאז 1426. הוא שלט לראשונה לבדו ומאוחר יותר, החל מ-1433, יחד עם אחיו אולריך החמישי לודוויג היה נשוי למכטהילד מפפאלץ. החתונה נחגגה ב-21 באוקטובר 1436 בשטוטגרט. לאחר חתונתו של אולריך עם מרגרטה מקלווה, שני האחים הסכימו על חלוקת וירטמברג. זה הוגבל תחילה לארבע שנים, אך נעשה קבוע על ידי הסכם נירטינגן, שנחתם ב-23 בינואר 1442.

לודוויג קיבל את החלק של אוראך עם השטחים בדרום ובמערב המחוז, כולל השטחים באלזס. לאחר מותה של הנרייטה ממונבליאר בשנת 1444, לודוויג השיג גם את מונבליאר. לודוויג שיפץ את אוראך למעונו ויישם מדיניות אקטיבית לחיזוק המנזרים בתחום הכוח שלו.

הוא ניסה ליישר קו עם וירטמברג יותר עם שושלות ויטלסבאך והבסבורג. לדוגמה הוא תמך באלברכט השישי, ארכידוכס אוסטריה במאבקו נגד הקונפדרציה השווייצרית הישנה.

הוא מת בשנת 1450 כתוצאה מדבר הבלוטות.

## משפחתו
ללודוויג הראשון ומכטהילד מפפאלץ נולדו הילדים הבאים:
* מכטהילד (אחרי 1436 – 6 ביוני 1495), התחתנה עם לואי השני, לנדגריף של הסה
* לודוויג השני (3 באפריל 1439 – 3 בנובמבר 1457)
* אנדראס (11 באפריל 1443 – 19 במאי 1443)
* אברהרד החמישי (11 בדצמבר 1445 – 24 בפברואר 1496)
* אליזבת (4 באוקטובר 1447 – 3 ביוני 1505), התחתנה עם יוהאן השני, רוזן נסאו-זארבריקן, ולאחריו התחתנה עם היינריך די אלטרן, הרוזן צו שטולברג

## אילן יוחסין

## קישורים חיצוניים

## הערות שוליים

קטגוריה:ילידי המאה ה-15
קטגוריה:נפטרים ב-1450
לודוויג השני, רוזן וירטמברג-אוראך

**לודוויג השני, רוזן וירטמברג-אוראך** (3 באפריל 1439 – 3 בנובמבר 1457) היה הרוזן של וירטמברג מ-1450 עד 1457.

## ביוגרפיה
לודוויג נולד ב-3 באפריל 1439 בווייבלינגן, והיה בנם של הרוזן לודוויג הראשון ומכטהילד מפפאלץ.

לאחר חלוקת רוזנות וירטמברג, על ידי הסכם נירטינגן ב-1442, הוא גדל באוראך, בירתו החדשה של אביו. לאחר מותו המוקדם של אביו, לודוויג הראשון, התעורר סכסוך על חונכותו. בסופו של דבר, הרוזן של וירטמברג-שטוטגרט, דודו אולריך החמישי, זכה להשפעה. לבסוף הוכרז לודוויג השני כבגיר והוא לקח אחריות על הממשלה בגיל 14.

עקב מצב בריאותו לקוי, הוא מת באוראך בטרם עת ב-3 בנובמבר 1457 בגיל 18.

## הערות שוליים

קטגוריה:ילידי 1439
קטגוריה:נפטרים ב-1457
השטח מתחת לעקומה (פרמקולוגיה)

בפרמקוקינטיקה, **השטח מתחת לעקומה** (**AUC**) הוא האינטגרל המסוים של ריכוז התרופה בפלזמה כתלות בזמן. ניתן למדוד AUC ישירות, באמצעות כרומטוגרפיה נוזלית של ספקטרומטריית מסה, אך בפועל, ריכוז התרופה נמדד בנקודות זמן נפרדות מסוימות, ולהערכת AUC משתמשים בכלל הטרפז.

## משמעות ושימוש
ה-AUC מייצג את החשיפה הכוללת לתרופה לאורך זמן. AUC הוא מדד שימושי כאשר מנסים לקבוע אם תכשירים שונים באותו מינון (למשל כמוסה וטבליה) מביאים למידה דומה של חשיפה לרקמות או לפלזמה. שימוש נוסף למדד ה-AUC מתקיים בניטור תרופתי טיפולי של תרופות בעלות אינדקס טיפולי צר. לדוגמה, גנטמיצין, שהיא אנטיביוטיקה שיכולה להיות נפרוטוקסית (מזיקה לכליות) ואוטוטוקסית (פוגעת בשמיעה): מדידה של ריכוזי גנטמיצין בפלזמה של המטופל וחישוב של AUC, משמשים להתאמת המינון של תרופה זו.

AUC משמש גם למציאת הריכוז הממוצע על פני מרווח זמן: AUC/t. כמו כן, יש מתייחסים ל-AUC כאשר מדובר בסילוק תרופה מהגוף. הכמות שסולקה על ידי הגוף (מסה) = פינוי (נפח\זמן) * AUC (מסה*זמן\נפח).

## AUC וזמינות ביולוגית
בפרמקוקינטיקה, זמינות ביולוגית מתייחסת בדרך כלל לשיעור (אחוז) התרופה שנספג באופן סיסטמי וכך זמין לייצר השפעה ביולוגית. הזמינות נמדדת לעיתים קרובות על ידי כימות ה-AUC. על מנת לקבוע את ה-AUC, נרשמת עקומת הריכוז בסרום כתלות בזמן, בדרך כלל באמצעות תרופות המסומנות בפחמן 14 ובעזרת AMS (ספקטרומטריית מסה מואצת).

זמינות ביולוגית ניתן למדוד במונחי "זמינות ביולוגית מוחלטת" או "זמינות ביולוגית יחסית".

### זמינות ביולוגית מוחלטת
זמינות ביולוגית מוחלטת מתייחסת לזמינות הביולוגית של התרופה כאשר היא ניתנת באמצעות נטילה שאיננה תוך ורידית (non-IV, כלומר בטבליה פומית, נר, זריקה תת-עורית וכו'), בהשוואה לזמינות הביולוגית של אותה תרופה הניתנת תוך ורידית (IV). הדבר נעשה על ידי השוואת ה-AUC של דרך הנטילה שאיננה תוך ורידית עם ה-AUC של התרופה הניתנת תוך ורידית. שיעור זה מנורמל על ידי הכפלה במינון של כל צורת מינון בהתאמה.

: F_{\text{abs}} = \left( \frac{\text{AUC}_{\text{non-IV}}}{\text{AUC}_{\text{ IV}}}\ \right) \times \left( \frac{\text{Dose}_{\text{ IV}}}{\text{Dose}_{\text{non-IV}}}\ \right)

### זמינות ביולוגית יחסית
זמינות ביולוגית יחסית משווה את הזמינות הביולוגית בין שתי צורות מינון שונות כלשהן. שוב, לביצוע ההשוואה משמשים ה-AUCs היחסיים, והמינונים יחסיים משמשים לנירמול החישוב.

: F_{\text{rel}} = \left( \frac{\text{AUC}_{\text{dosageA}}}{\text{AUC}_{\text{dosageB}}}\ \right) \times \left( \frac{\text{Dose}_{\text{B}}}{\text{Dose}_{\text{A}}}\ \right)

## ראו גם

* C <sub>max</sub> (פרמקולוגיה)
* השטח תחת העקומה של עקומה אופיינית למסווג

## הערות שוליים

קטגוריה:פרמקוקינטיקה
חדר עישון

[ממוזער|חדר עישון ב[תחנת רכבת ביפן]]
**חדר עישון** הוא חדר שבו מותר לעשן כשבמקומות אחרים בסביבה אסור, על מנת למנוע עישון פסיבי.

בישראל קיים חוק למניעת העישון במקומות ציבוריים והחשיפה לעישון על מנת לשמור על בריאות הציבור הכללי ולהפחית את תופעת ה"עישון הפסיבי". על פי החוק, במקום ציבורי שבו אסור לעשן ניתן להקים חדר עישון אשר מונע מטרד ופגיעה למי שנמצאים מחוץ לחדר העישון.

את חדר העישון מציבים בעיקר ומקומות ציבוריים כמו נמל תעופה, מרכזי קניות, מקומות עבודה ועוד.

## חסויות
לעיתים חברות הסיגריות נותנת חסות לחדרי עישון, מציבות פרסומות ומממנות את עלות ההקמה החדר או התחזוקה השוטפת. חברות סיגריות פעלו רבות כדי להבטיח שהעישון יותר במקומות הומי אדם ובפרט בשדות תעופה, שהם מקומות בעלי פרופיל גבוה לשירות אנשים רבים שלעיתים קרובות משועממים או עצבניים.

## קישורים חיצוניים

## הערות שוליים

קטגוריה:עישון
קטגוריה:חדרים